Rikunarita-ORG/Wikinium huggingface dataset:
# Shanghai

La skyline dû Pudong
La citati di **Shangai**, chî so 17,1 miliuna d'abbitanti, è una dî cchiù granni dû munnu, e la cchiù granni dâ Cina. S'attrova ntâ Cina nord orientali. É una dî cità chi si sviluppa cchiù viloci ntô munnu grazzî â nu tassu di crìscita ecunòmica mprissionanti chi dura di la fini di l'anni '80.
# Bibbliuteca

Libbra antichi di la Bibbliuteca di lu Merton College di Oxford
Na **Bibbliuteca** è na cugghiuta urdinata di libbra. La palora pò rivardari na cugghiuta privata pirsunali, ma cchiù spissu veni addupirata ppi na granni cugghiuta funnata e mantinuta di nu enti lucali (municipiu, riggiuni, univirsitati) o di na stituzzioni e ca veni addupirata di assai genti ca suli nun ponnu accattàrisi li libbra. Ccu lu sviluppu di li novi sistemi ppi la riggistrazzioni di li nfurmazzioni diversi di li libbra e ccu li cugghiuti di sti uggetti, assai bibbliutechi ora sunnu macari dipòsiti di mappi, stampi o àutri artifatti, microfilm, nastri àudiu, CD, LP, video-tape e DVD, e hannu macari pustazzioni ppi lu pùbbricu putiri addupirari sti ticnuluggìi.

## L'etimuluggìa di la palora

La palora è furmata di dui palori grechi: *βιβλίον* (biblíon, "libbru", "òpira") e *θήκη* (théke, "scrignu", "ripustigghiu").

La palora *βιβλίον* (biblìon) differisci di *βίβλος* (bíblos). *Βίβλος* era lu nomu ca vinìa datu a la curtezza interna di lu papiru (*βύβλος*, biúblos), e vittu ca stu matiriali era addupiratu comu supportu a la scrivuta, ntî l'èbbica àttica la palora *βίβλος* addivinni sinònimu di "libbru". Macari *Βιβλίον* veni a idintificari la "carta" o la "littra" unni si scrivìa, ma prestu pirò sta palora veni a significari nun sulu "libbru scrivutu" ma macari "òpira littiraria".

Mentri ntî lu grecu mudernu cc'è la palora *βιβλιοθήκη* (vivliothikì, ccu la pronunzia itacista), nun cc'è trazza ntî lu grecu clàssicu. È sinnata pirò la palora *βιβλιοφυλάκιον* (bibliofiulákion) ccu lu significatu di "dipòsitu di libbra" o "archiviu di libbra". Dione Crisostomo, ntî lu I sèculu d.C., duna a la stissa palora *βιβλίον* lu significatu di "bibbliuteca".

La palora veni ccu formi simigghianti ntî lingui comu lu tidescu (*Bibliothek*), lu francisi (*bibliothèque*), lu nurviggisi (*bibliotek*), lu spagnolu (*biblioteca*), lu svidisi (*bibliotek*), lu pulaccu (*biblioteka*), lu purtughisi (*biblioteca*), lu rumenu (*bibliotecã*), lu russu (*Библиотèка*), l'ulannisi (*bibliotheek*), e naturarmenti ntî lu grecu mudernu (*βιβλιοθήκη*). Ntî la lingua anglisi s'addòpira la palora *library*, dirivata di lu latinu *liber*, "libbru".

|  |  |
| --- | --- |
|  | Nta **Commons** s'attròvanu àutri mmàggini rilativi a **Bibbliuteca**. |
# Culunialismu

La carta giugrafica dû Culunialismu ntô munnu nzinu ô 1945
Lu **Culunialismu** fu na pràtica addupirata dê stati eurupei pi lu sfruttamentu e la spartuta dê paisi di Àfrica, Asia e Ociania, accuminciata ntô sèculu XV, câ scupruta dê novi terri 'n sècutu a l'esplurazzioni, e ca jìu a finiri ntô sèculu XX, quannu câ Guerra Fridda si vinni a scanciari cû mpirialismu miricanu e suvièticu.

Li principali càusi dû culunialismu sunnu:

* Lu bisognu di novi mircati, ca pussèdinu mpurtanti materi primi, e tirritori pâ pupulazzioni eurupea superchiu.
* La valìa di pigghiari pristiggiu ntirnazziunali.
* La cumminzioni di èssiri megghiu comu razza.

Li principali cunziquenzi ntô mentri sunnu:

* La spummintazzioni di frunteri artificiali, ca foru misi di l'eurupei senza niddunu rispettu pê diffirenzi di pòpuli e culturi. Chisti frunteri hannu jutu a pruvucari guerri, ribbilliuni e straggi ca cuntìnuanu macari tutt'oi.
* Lu pèrdiri di l'idintità dê pòpuli culunizzati, picchì veni misa câ forza la cultura eurupea senza tèniri mancu 'n cunzidirazzioni chidda lucali.
* La puvirtà pruvucata dû dipridamentu di tutti li materi primi dû paisi.
* La dilinquenza comu cuntornu a tutta a miseria pruvucata di l'anni dâ sirvitù.

## Liami Esterni

* Vuci "Culunialismu" dâ Enciclopedia Stanford (Ngrisi)

## Vuci cunzigghiati

* Diculunizzazzioni
* Mpirialismu
* Nnipinnenza
# Chilòmitru

Nu cippu pi innicari li chilòmitri di distanza ntî na strata tidesca.
Lu **chilòmitru** o **kilòmitru** è na lunghizza uguali a 1000 metri. È la misura cchiù usata pi innicari li distanzi granni, a tipu ntra dui cità, e pi chistu s'usa cumuni puru ntê màchini.
# Rivuluzzioni nnustriali

Na màchina a vapuri di l'inizziu dâ rivuluzzioni nnustriali.
La **rivuluzzioni nnustriali** è lu prucessu di nnustrializzazzioni chi accuminciau ntâ Regnu Unitu dâ mità dû XVIII sèculu e chi sviluppau n sècuitu a tuttu lu munnu.

La difinizzioni *rivuluzzioni nnustriali'* fu usata prubbabbirmenti pâ prima vota versu lu 1820, pi parauni â rivuluzzioni francisa. Fu n sècuitu usata n particulari di filòsufi pulìtichi comu Carlu Marx e Friedrich Engels.
# Paleoliticu

Petri dû paleoliticu.
Lu **Paleolitico** (dû grecu *palaios*, anticu, e *lithos*, petra) fu lu primu pirìudu n cui si sviluppau la ticnoluggìa umana cu la ntroduzzioni dî primi strummenta di petra, circa 2 miliuna di anni fa. Lu paliulìticu finìu circa 10000 anni fa, all'èbbica di la ntroduzzioni di l'agricultura.

E' cunsidiratu comu lu primu piriudu di l'ebbica dâ petra
# Nikola Tesla

Nikola Tesla
Unni nascìu Tesla
**Nikola Tesla** (Smiljan, 10 di giugnettu 1856 – New York, 7 di jinnaru 1943); Serbu cirillicu: Никола Тесла) a statu nu invinturi serbu-statunitenzi, fisicu, angigneri miccanicu e ilettricu.

Nascìu a Smiljan, nta l'Austria-Ungaria, ca ora eni a Ripubblica di Croazzia.

Fu unu di l'invinturi dâ radiu pâ quali ci appi numirosi brivetti.

Li so scuperti cchiu mpurtanti foru nta lu campu di lu magnitismu e di l'elittricitati.

Eni famosu principarmenti ppi li so cuntribbuta a chiddi ca purtarru a lu sviluppu di la currenti altirnata.

A ragghiuni pâ quali a currenti altirnata eni miegghiu di chidda continua eni ca si ni pierdi cchiu picca quannu eni trasmessa a distanzi longhi.

L'unitati di misura SI (Sistema Ntirnazziunali) dâ dinzitati di lu flussu magneticu o induzzioni magnetica ( WIKINIUM\_MATH\_PH\_0 ), l'unitati tesla, fu nominata nta lu so unuri (â *Cunfirenza Ginirali di li Pesi e di li Misuri*, Parigi, 1960).

Macari ca Tesla â statu famusu ppi li so scuperti, muriu senza sordi, pi lu mutivu ca nun ci venniru arricanusciuti li sô cuntribbuti pi aviri participatu â criazzioni dâ radiu si non doppu la morti. Pupularmenti Tesla veni vistu comu â na speci di scienziatu pazzu picchi prubbabirmenti a so strema cuncentrazzioni ci fici perdiri a li voti lu so qulibriu mintali.

Tesla ci appi lu so primu travagghiu a Budapest, unni fu 'mpiegatu a na compagnia tilifònica.

Macari nta li so primi anni di vita, strummintava sempri novi cosi.

Li so prubblema d'iqulibbriu mintali purtroppu ci accuminzarru di giovani unni accuminzau a manifistàri lu disordini chiamatu ossissivu-cumpulsivu.

Ci appi n'isaurimentu nirvosu mentri travagghiava a Budapest.

## Lijami di fora

* Museu di Nikola Tesla
* Tesla's Wardenclyffe Science Center Plaque
* NikolaTesla.fr - More than 1,000 documents on Tesla
# Raccamu

Vistita arraccamati
Lu **raccamu** è dd'attivitati artiggianali e ddu prodottu dû disignu cu l'agugghia supra a un tissutu. È n'arti finìssima praticata nzinu di li tempi antichi e oi è un passatempu diffusu ntô tuttu lu munnu. La distinzioni ntra "arti" e "passatempu" dipenni - comu pi tutti l'àutri attivitati artiggianali - di l'accuratizza di l'esecuzzioni dû travagghiu.

## N Sicilia

Lu **raccamu** n Sicilia avìa puru na funzioni educativa e suciali nzinu all'anni '70 dû vintèsimu sèculu. La carusa ca finìa â scola, ma ca era ancora troppu nica pi spusarisi o pi gghiri a travagghiari, vinìa mannata ntâ *mastra*, dû quarteri, unni nsemmula cu nu gruppu di àutri carusi comu a idda, si mparava l'arti dû raccamu.
# Aranciu

Aranci.

L' **aranciu** (o **partuàllu** o **partualla**) è un fruttu zuccurusu chi si prisenta di na forma sfèrica, di nu diàmitru di circa 10 cintìmitri, e di culuru aranciu. Mpurtatu n Sicilia a l'èbbica àrabba, è oi unu dî frutti cchiù mpurtanti dâ pruduzzioni agrìcula di l'ìsula. A l'èstiru è assai apprizzata la qualità russa ditta puru *sanguigna* (o aranciu sanguignu).

Rifirisci macari ô nomu dâ chianta: *Citrus Aurantium*.

## Àutri varietà

* *Aranciu amaru*
* *Aranciu malatisi*
* *Aranciu moru*
* *Aranciu partuallu* (o *partualla*)
* *Aranciu sanguignu* (o *sagnignu*)
* *Aranciu vaniglia*.

## Rifirimenti
# Ripùbbrica

*Pi àutri significati taliati Ripùbbrica (disambigua)*

La **ripùbbrica** è na forma di cuvernu custituzziunarmenti contrapposta â munarchìa o a dittatura, nta cui la càrrica di capu dû statu nun è eriditaria ma elittiva e timpurània, e la suvranitati apparteni a li citatini ca l'asèrcitanu direttamenti o pi menzu di rapprisintanti libbiramenti scigghiuti.
# Rifirenti

Ntâ linguìstica lu **rifirenti** è l'uggettu sternu prisenti ntâ rialità a cui s'arrifirisci na palora o megghiu a nu signu linguìsticu.

Stu fattu è chiaramenti allustratu ntô gràficu mmintatu di lu patri funnaturi dâ linguìstica muderna Ferdinand De Saussure, canusciutu comu triànculu semiòticu.
# Saffu

|  |  |
| --- | --- |
|  Grecia **«** Οἱ μὲν ἰππήων στρότον οἰ δὲ πέσδων οἰ δὲ νάων φαῖσ' ἐπ[ὶ] γᾶν μέλαι[ν]αν ἔ]μμεναι κάλλιστον, ἔγω δὲ κῆν' ὄτ- τω τις ἔραται. **»** | (SCN)**«** Cc'è cui dici ca è n'esèrcitu di cavaleri, cc'è cui dici ca è n'èsercitu di fanti, cc'è cui dici ca è na frotta di navi, la cosa cchiù bedda ntî la niura terra, ju anveci dicu ca è chiddu ca si ama. **»** |
| (Frammentu 16, incipit) |

 Dipintu di Erculanu ca si cridi ca ritrai Saffu
**Saffu** (nti lu grecu anticu *Σαπφώ* , Sapphó (Èrisu, avveri lu 640 a.C. – Liucadi, avveri lu 570 a.C.) fu na puitissa greca ca campau ntra lu VII e lu VI sèculu a.C., figghia di Scamandru e di Clèidi, nascìu a Èrisu, ntî l'ìsula di Lesbu, avveri lu 640 a.C. (sicunnu lu lèssicu bizzantinu Suda) o ntî lu 626- 623 a.C. (sicunnu la tistumianza e li studi di San Giròlamu, ca metti la acmé di la puitissa a l'èbbica di la 45^ Ulimpiadi, 596-593 a.C., e tali puntu era difinutu comu la fini di la sò vita e di la sò pruduzzioni littiraria, avveri li trint'anni di etati) e trascurrìu la megghiu parti di la sò vita a Mitileni, la citati cchiù mpurtanti di l'ìsula.

Nun si canùscinu né la data di la sò morti e mancu comu chista fu. Comu liggenna, sicunnu l'antichi cummidiògrafi, si jittau di nu faru ntî l'ìsula di Lefkada, vicinu la spiaggia Portu Katsiki, ppi l'amuri nun ricanciatu ppi Faoni, ca è nu pirsunaggiu mitulòggicu. Tali virsioni è pigghiata macari di Ovidiu e Giacumu Liupardi ntî l' *Ultimo canto di Saffo*.
# Nfizzioni

La **nfizzioni** è nu prucessu nciammatoriu e suppurativu.

E' nu statu patològgicu pruvocatu di aggenti patòggini, quali batteri, miceti o virus, ca pinètranu nta l'organismu e si multìplicanu dannu locu a manifistazzioni clìnichi di variu tipu.
# Millenniu

Pi millenniu si sapi sèntiri na misura di tempu ca currispunni a mill'anni. Pò macari significari nu pirìudu di tempu di 1000 anni cunzicutivi, e allura nta stu casu di sòlitu li millenni si còntanu avanti Cristu (a.C.) e doppu Cristu (d.C.). P'asèmpiu lu primu millenniu d.C. va di l'annu 1 a l'annu 1000; lu secunnu millenniu va di l'annu 1001 a l'annu 2000, e accussì di sècutu.
# Claude Debussy

Claude Debussy
**Claude Debussy** (Saint-Germain-en-Laye, 22 di austu 1862 - Pariggi, 25 di marzu 1918) fu unu dî musicisti di l'inizziu dû vintèsimu sèculu chiù mpurtanti.
# Radar

N'antenna radar.
Lu termini **radar** fu sprummintantu ntô 1941 eggh è l'acronimu dû ngrisi *radio detection and ranging*. Comu lu dici lu nomu stissu, è nu sistema chi usa li unni radiu pi rilivari la distanza, la pusizzioni e la vilocità di uggetti: storicamenti la prima applicazzioni e a tutt'oi la cchiù mpurtanti è la rilivazzioni dâ pusizzioni, e dâ rutta di aeri e navi.
# Mari Joniu

Lu Mari Joniu
Lu **Mari Joniu** (in grecu: *Ιóνιo Πελαγoς*, in albanisi: *Deti Ion*) è un bacinu dû Mari Meditirràniu, situatu ntra l'Italia meridiunali, l'Albania (Canali d'Òtrantu) e la Grecia (Isuli Jonî).

Nta lu Mari Joniu s'affàccianu li riggiuni italiani:

* Sicilia, cu lu Gulfu di Catania
* Calabbria, cu lu Gulfu di Squillaci
* Basilicata e Pugghia, cu lu Gulfu di Tàranto.

Si junci ô Mari Tirrenu pi menzu di lu Strittu di Missina,
e ô Mari Adriàticu pi menzu dû Canali d'Òtrantu.

|  |  |
| --- | --- |
|  | **Purtali di la Calabbria** – Jiti a l'artìculi di Wikipedia supra la Calabbria. |
# Judo

Fiura di cummattimentu ô judo.
Lu **judo** è n'arti marziali giappunisi. Si cummatti cu nu vastuni curtu.

| Sport |
| --- |
| | Sport | Sport di squatra | Sport nnividuali | Palluni | Pallavvolu | Palla a canistru | Pallammanu | Softball | Baseball | Football | Cricket | Ciclismu‎ | Natari | Sport di acqua | Motociclismu | Fòrmula 1 | Atlètica | Arti marziali | Jòcura Olìmpici | |
# Baguazhang

Nta l'arti marziali, lu **Baguazhang** (cinisi: 八卦掌, Pinyin: Baguàzhang, WG: Pa Kua Chang), ovveru lu *palmo degli 8 trigrammi*, è unu dî stili funnamintali dî scoli nterni dû wushu nzèmmula ô taijiquan e ô xingyiquan.

## Urìggini

L'urìggini dû baguazhang è uggettu di cuntruversi: comu pi l'àutri stili nterni pari addirivari di la cumminazzioni dî tècnichi vecchi di cummattimentu e chiddi ginnàstichi dû wushu, cu l'esircizzi rispiratori e miditativi dî mònuci taoisti; tuttavìa la diffussioni è attribbuita di la maiuranza dî pratticanti a Dong Haichuan (Tung Hai-Ch'uan), natu ntâ pruvincia cinisa di Hebei ntô 1813, mortu a Pechinu ntô 1882.

## Lu stili

La struttura dû baguazhang è basata supra la cosmoluggìa taoista e 'n particulari supra l'yijing (*Lu libbru dî mutamenti*) chi catàluca li finòmini di l'universu 'n gruppi d'ottu (chistu era cunzidiratu nu nùmmiru màggicu di l'antichi cinisi). Pi stu mutivu li tècnichi dî Bagua sunnu suddivisi 'n gruppi di 8: esìstinu nfatti 8 *palmi* (ovveru pusizzioni dû parmu dâ manu di tèniri duranti li tècnichi), 8 passi funnamintali e accussì vìa.

Funnamintali ntô baguazhang è la *caminata 'n circhiu* ovveru nu passu basatu supra lu cuncettu di *pedi pernu* utilizzatu pi sfùjiri la forza addiretta di l'avvirsariu.
# Olimpiadi Mmirnali VI

Li **joca olimpici mmirnali dû VI** si tìnniru a Oslo, 'n Norveggia tra lu 14 di frivaru e lu 25 di frivaru dû 1952.

## Edizzioni

* Olimpiadi Mmirnali V
* Olimpiadi Mmirnali VII

## Talia puru

* Joca Olimpici
# YouTube

Lu logu di YouTube.
**YouTube** è unu dî siti internet cchiù usati. Funnatu ntô 2005, lu situ pirmetti di spartiri cu tutti l'utenti di internet sequenzi vìdiu di ogni tipu. È assai pupulari pi diffùnniri e lanciari canzuni, ca ponnu agghicari certi voti a supirari lu miliardu di visualizzazzioni ntô giru di quarchi misi.
# Tappitu

Tappitu
Lu **tappitu** è nu drappu di tissutu, speci di lana, travagghiatu a manu o a màchina 'n diversi misuri, culura, disigni e spissuri, pruduciutu aggruppannu li fila di catina cu chiddi di trama e usatu nta l’arridamentu pi cummigghiari pavimenti o pariti.
# Nùmmuru d'oru

Lu **nùmmuru d'oru** eni nu nummuru chi currispunni a WIKINIUM\_MATH\_PH\_0 . Havi la particularitati chi lu so nversu eni iddu stissu menu unu. Lu Nùmmuru d'oru cumpari n natura pi discriviri rapporti tra grannizzi.
# Thimphu

Bibblioteca nazziunali
**Thimphu** è la capitali dû Bhutan. Havi na pupulazzioni di circa 50.000 d'abbitanti.

* Thimphu
* Thimphu
* Downtown Thimphu
* Dzong
* Dzong
* Market
* Memorial Chorten
# Zincu

Zincu
Lu **zincu** è n'elimentu chimicu. L`atomu di fòsfuru si cumponi di 30 protoni e 35 neutroni. Lu sìmmulu chìmicu è **Zn**.

La tàvula piriòdica di l'elimenti

**■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■**
# Magasenu (lucali)

Lu **magasenu** è nu lucali o nzemi di lucali, speci annessi a abbitazzioni, fabbricati rurali, nchianti nnustriali e sìmuli Ponnu èssiri adibbiti a lu ricòviru, a lu dipòsitu e â cunzirvazzioni di merci e matiriali vari.
# Portu Ricu

A'chies parrochhiale principal San Juannu
Lu **Commonwealth di Porto Rico**, canusciutu megghiu comu **Porto Rico** o **Portorico** (pi spagnolu: Estado Libre Asociado de Puerto Rico, o cchiù cumunimenti Puerto Rico), è nu Statu libbiramenti assuciatuo ê Stati Uniti.

La capitali è San Juan, chi ô cinzimentu dû 2016 cuntava quasi 435.000 abbitanti e juncìa li 3.100.000 cunziddirannu l'aria metropulitana.

## Storia

## Giografìa

E n'isula cca s'attruva 'n Atlànticu, ntrâ Caraibbi.

Situatu a livanti dâ Ripubbrica Duminicana e a punenti di l'Ìsuli Vèrgini Miricani, è la cchiù nica ìsula dî Granni Antilli, ntô Mari Caraibbicu, e è custituitu di l'ìsula majuri di Portu Ricu e d*àutri ìsuli minori e arcipilachi, dî quali cci sunnu Mona, Vieques e Culebra.*

Macari n'arcipelacu, cumpusta da nu 'nzemi di ìsuli nicu: **Caja de Muertos**, **Culebra**, **Desecheo**, **Mona** e **Vieques**.

## Pulìtica

N Portu Ricu la pulìtica è 'n manu â li Stati Uniti.

Ô 1946 esisti nu partitu cca 'spira â la nnipinnenza, lu Partitu Nnipinnintista Porturicanu (**Partido Independentista Puertorriqueño**, *PIP*), lu partitu **Partitu Populari Dìmucraticu** è attuarmenti simili â l'autunumìa (*Partido Popular Democrático*, *PPD*) e **Partitu Novu Prugressista** (*Partido Nuevo Progresista*, *PNP*), vicinu â li Stati Uniti cumu 51° Statu Fidirali.